কিন্তু বাস্তৱ সত্য শুনিলে গাৰ নোম শিয়ৰি উঠে। এইছআইভি/এইডছৰ ৰাষ্ট্ৰসংঘৰ কাৰ্য্যসূচীৰ কী পপুলেচন এটলাচত কোৱা হৈছে যে ২০১৬ত ভাৰতত প্ৰায় ৬৫৭,৮০০ মহিলা বেশ্যাবৃত্তিৰ লগত জৰিত হৈ আছে। যাহওক, যৌনকৰ্মীৰ ৰাষ্ট্ৰীয় নেটৱৰ্ক (NNSW) য়ে ২০২০ৰ আগষ্টত ৰাষ্ট্ৰীয় মানৱ অধিকাৰ আয়োগক দাখিল কৰা তাতকৈ শেহতীয়া তথ্য অনুসৰি ভাৰতত মহিলা যৌনকৰ্মীৰ সংখ্যা প্ৰায় ১২ লাখ হ ’ ব। ইয়াৰে ৬.৮ লাখ (UNAIDSয়ে উল্লেখ কৰা সংখ্যা) পঞ্জীকৃত যৌনকৰ্মী, যিয়ে স্বাস্থ্য আৰু পৰিয়াল কল্যাণ মন্ত্ৰালয়ৰ পৰা সেৱা লাভ কৰে। ১৯৯৭ত স্থাপিত NNSW হৈছে যৌনকৰ্মী পৰিচালিত সংস্থাবোৰৰ এক নেটৱৰ্ক। এই নেটৱৰ্কে ভাৰতৰ মহিলা, ট্ৰান্সজেণ্ডাৰ আৰু পুৰুষ যৌনকৰ্মীৰ অধিকাৰৰ হৈ কাম কৰে।